ຈີນສະໜັບສະໜຸນແຜນການ ສືບທອດຕໍາແໜ່ງຜູ້ນໍາ ຂອງເກົາຫລີເໜືອ
ສື່ມວນຊົນເກົາຫລີເໜືອ ກ່າວວ່າ ເຈົ້າໜ້າທີ່ ອາວຸໂສຈີນ ສະໜັບສະໜຸນຢ່າງເປີດເຜີຍ ໃຫ້ທ້າວກິມຈົງອຸນ ຂຶ້ນດໍາລົງຕໍາແໜ່ງແທນພໍ່.
ສື່ມວນຊົນແຫ່ງລັດເກົາຫລີເໜືອກ່າວວ່າ ເຈົ້າໜ້າທີ່ຂັ້ນອາວຸ ໂສຂອງຈີນທ່ານນຶ່ງໄດ້ໃຫ້ການສະໜັບສະໜຸນຢ່າງເປີດເຜີຍ ຕໍ່ແຜນການຂອງເກົາຫລີເໜືອ ທີ່ຈະໃຫ້ທ້າວກິມຈົງອຸນ ລູກ ຊາຍຫລ້າຂອງທ່ານກິມຈົງອີລ ຂຶ້ນດໍາລົງຕໍາແໜ່ງແທນພໍ່ນັ້ນ ລາຍງານດັ່ງກ່າວຂອງອົງການຂ່າວ KCNA ທີ່ອອກມາໃນວັນອັງຄານມື້ນີ້ວ່າ ແມ່ນເປັນການເປີດເຜີຍຂ່າວຢ່າງຜິດປົກກະຕິກ່ຽວກັບແຜນ ການສືບທອດຕໍາແຫນ່ງນີ້ ຊຶ່ງໄດ້ມີການສັນນິຖານກັນມາຢ່າງກວ້າງຂວາງ ນັບແຕ່ທ້າວກິມຈົງອຸນຖືກແຕ່ງຕັ້ງໃຫ້ເປັນນາຍພົນ 4 ດາວ ແລະແຕ່ງຕັ້ງໃຫ້ ເຂົ້າຮັບຕໍາແໜ່ງໃນພັກຄອມມີວນິດທີ່ປົກຄອງປະເທດ ໃນ ເດືອນກັນຍາປີແລ້ວນີ້ ອົງການຂ່າວ KCNA ເວົ້າຕື່ມວ່າ ທ່ານ Meng Jianzhu ລັດຖະມຸນຕີກະຊວງຮັກສາຄວາມປອດໄພສາທາລະນະຂອງ ຈີນ ໄດ້ກ່າວຊົມເຊີຍຢ່າງອົບອຸ່ນຕໍ່ທ່ານກິມຈົງອີລລ່ວງໜ້າວັນຄ້າຍວັນເກີດຄົບຮອບ 69 ປີຂອງທ່ານໃນວັນພຸດມື້ອື່ນນີ້ ແລະວ່າ ທ່ານMeng ໄດ້ມອບຂອງຂວັນໃຫ້ທັງພໍ່ແລະລູກ ອົງການຂ່າວ KCNA ອ້າງຄໍາເວົ້າຂອງທ່ານ Meng ທີ່ກ່າວຊົມເຊີຍທ້າວກິມຈົງອຸນ ກ່ຽວ ກັບການແຕ່ງຕັ້ງໃຫ້ເຂົ້າຮັບໜ້າທີ່ຕ່າງໆໃນຫວ່າງບໍ່ດົນຜ່ານມານັ້ນ ແລະຊົມເຊີຍການແກ້ ໄຂບັນຫາການສືບທອດອໍານາດໄດ້ຢ່າງສໍາເລັດຜົນນັ້ນ ວ່າເປັນຍ້ອນການປະຕິວັດຂອງຊາວ ເກົາຫລີ ຈີນໃຫ້ການຊ່ອຍເຫລືອເຂົ້າປາອາຫານແລະນໍ້າມັນ ໃນຈໍານວນຫລາຍກວ່າ 80 ສ່ວນຮ້ອຍ ແກ່ເກົາຫລີເໜືອ ແລະໄດ້ຊ່ອຍປົກປ້ອງເກົາຫລີເໜືອຈາກການຕໍາໜິຕິຕຽນຈາກນາໆຊາດ ກ່ຽວກັບພຶດຕະກໍາຕ່າງໆເຊ່ນ ການໂຈມຕີຕໍ່ເກາະນ້ອຍແຫ່ງນຶ່ງຂອງເກົາຫລີໃຕ້ ໃນເດືອນ ພະຈິກປີແລ້ວນີ້